Derek Prince'i Teenistus
Täielik pääste ja kuidas seda vastu võtta - 1
Osa 2/2
Lk 8 peatükis on suurepärane näide,
Jeesus naases Galilea järve teisele kaldale, ta oli rahva hulgas ja
naine, kel oli veritõbi, tuli ta selja taha ja puudutas Teda.
Jeesus teadis, et keegi Teda puudutas ja uuris, kes.
Naine kartis, teate miks?
Moosese seaduse kohaselt oli sellise haigusega naine ebapuhas ja
ei tohtinud kedagi puudutada.
Kuid naine eiras meeleheites Seadust.
Kui ta aga mõistis, et Jeesus teadis, mis oli juhtunud,
langes Jeesuse ette ja tunnistas, mis oli teinud.
Salm 48: "Jeesus aga ütles naisele: "Tütar, sinu usk on su päästnud,
mine rahuga!"
Su usk on teinud su terveks (ing), s.t on su päästnud.
Kroonilisest verehüübimatusest vabanemine on osa päästest.
Lk 8:50, Jeesus oli teel Jairuse tütre juurde, kes oli suremas.
Kuna Ta veritõbise naise tõttu viibis, suri Jairuse tütar.
Heade kavatsustega negatiivsed inimesed saatsid Jeesusele sõnumi,
nad ütlesid: "Ärge tüüdake õpetajat, tüdruk on surnud."
Jeesus vastas aga, salm 50: "Aga seda kuuldes Jeesus vastas Jairusele:
"Ära karda, usu ainult, ja ta pääseb!"
Mis sõna seal on - ta pääseb! Mis tüdrukust sai?
Ta tuli surmast ellu. Mis see on? Osa päästest.
Apostlite teod 4:9, need on sündmused, mis toimusid pärast seda,
kui Peetrus ja Johannes tõid imepärase tervenemise jalutule,
kes istus templi väravas ja kerjas.
Tolle aja religioossed juhid, nagu ikka, pidid aru pärima,
miks nad mehe tervendasid.
Oled märganud, et kui Jeesus inimesi tervendas, tavaliselt hingamispäeval,
neid ei huvitanud see, et inimene terveks sai,
vaid ainult hingamispäeva reeglid ja kas neist kinni peeti.
See on religioossete inimeste puhul päris tüüpiline -
keskendume nii oma reeglitele, et unustame olulised Jumala asjad.
Peetrus ja Johannes kutsutakse suurkohtu ette ja Peetrus ütleb
Ap 4:9: "Kui meid täna üle kuulatakse vigasele inimesele tehtud
heateo pärast, mille läbi ta päästeti.."
Sama sõna - päästeti.
Nii et jalutu ihu jõu ja elu taastamist kutsutakse päästeks ja
vaid natuke edasi, salmis 12 ütleb Peetrus, et see juhtus
Jeesus Naatsaretlase nime läbi ja siis ta ütleb:
"..kellegi muu läbi ei ole päästet." Mis selle mehe tervendamine oli?
Pääste. Veel kaks näidet, Ap 14:8,
see juhtus siis, kui Paulus Lüstras kuulutas:
"Ja Lüstras istus maas üks vigaste jalgadega mees,
emaihust saadik halvatud, kes polnud veel kunagi kõndinud.
Too kuulis Paulust rääkimas. Kui Paulus talle otsa vaadates märkas,
et mehel on usku saada päästetud, hüüdis ta valju häälega:
"Tõuse püsti! Seisa oma jalgadel!" Ja too hüppas püsti.."
Paulus nägi, et tal oli usku mida teha?
Saada päästetud.
Teistmoodi kasutus sellele sõnale, 2 Timoteose 4:18,
Paulus - oma elu lõpul, vanglas, teda ootab ilmselt hukkamine, ütleb:
"Küll Issand kisub mu välja igast kurjast teost ja viib mu varjule
oma taevasesse kuningriiki."
Mis sõna on "viib varjule"?
Päästab.
Pääste on ka jätkuv protsess, kus meid hoitakse igas olukorras.
Siin on 8 näidet, kus seda sõna "pääste" või "päästma"
kasutatakse muuks kui pattude andekssaamiseks.
Teisisõnu, need on Jeesuse ristisurma juurde kuuluvad hüved,
mis katavad inimolemuse kõik valdkonnad -
inimelu iga vajaduse nii ajas kui igavikus,
vaimse, meelelise, emotsionaalse, füüsilise ja rahalise -
need on kõik kaetud Jeesuse ühes ohvris.
Olen aastaid selle üle mõtisklenud. Kui olin haige Egiptuses 1943. a
Briti armee haiglas, saatis Jumal kalli õe, Päästearmee naisteenistuja -
u 76-aastane, Issanda võitleja.
Ta sai loa, et võisin minna välja ja istuda autos,
nad palvetasid koos ja Jumal rääkis minuga teise õe läbi seal autos ja
ütles: pea Kolgatal tehtud tööd täiuslikuks tööks,
igas mõttes, igast vaatenurgast täiuslikuks.
Kui autost välja astusin, olin sama haige kui enne,
kuid Jumal oli mulle näidanud, kust ma leian vastuse -
Kolgata töö - see on täiuslik töö, igas mõttes täiuslik.
Ükskõik mis vajadus sul on, see on täiuslik -
ükskõik, mis nurga alt seda vaatad, see on täiuslik.
Võin öelda ausalt, et viimased 46 a olen mõtisklenud Kolgata töö üle ja
ma pole sellega kunagi lõpule jõudnud, alati on midagi uut.
Aja jooksul olen leidnud 2 viisi, kuidas seda inimestele edastada.
Usun, et on kaks võtmesõna, mis Jumal on mulle andnud -
kuidas selgitada, mis toimus, kui Jeesus ristil suri.
Esimene sõna on vahetus, teine on samastumine.
Võtan natuke aega ja selgitan selle vahetuse olemust, mis toimus.
Arvan, et võtmesalm on Jesaja 53:6: "Me kõik eksisime nagu lambad,
igaüks meist pöördus oma teed.." See on kogu inimkonna probleem,
üks asi, milles oleme kõik süüdi, oleme kõik pöördunud oma teed.
Me pole panka röövinud või abielu rikkunud, purjutanud või varastanud,
kuid me kõik oleme teinud üht - oleme pöördunud oma teed ja
Jumal ütleb, et teie teed ei ole minu teed.
Teine pool salmist ütleb:
"..aga Issand laskis meie kõigi süüteod tulla tema (Jeesuse) peale."
Oma teed pöördumist, oma selja pööramist Jumalale kutsutakse
süüteoks - väga karm sõna, kuid olen seda heebrea keeles uurinud,
s.o "avon" heebrea keeles, kui keegi soovib uurida.
Avastasin, et see ei tähenda lihtsalt valesti käitumist,
vaid ka karistust ja kohtumõistmist, mis eksimisele järgneb -
kõikehõlmav sõna üleastumisele, ja järgnevale kohtule ja karistusele.
Ilmutus on see, et Jumal pani Jeesuse peale me kõigi üleastumised
ja kõik kohutavad üleastumise tagajärjed,
need kõik tulid Jeesuse peale ristil - Tema võttis selle kurja
jumaliku vahetuse läbi, et Jumal saaks selle läbi
hea meile võimalikuks teha.
Mulle meeldib seda inimestele piltlikult näidata -
parema ja vasaku käega.
Vaata, et sa oma naabrile vastu nina ei löö.
Ma teen ees, teie järgi.
Teeme nii, kurjus tuli Jeesuse peale, see on vasak käsi,
et hea saaks meile võimalikuks. Kas saate kaasa teha?
Kurjus tuli Jeesuse peale, et hea saaks meile kättesaadavaks.
Teeme veelkord - kurjus tuli Jeesuse peale,
et hea saaks meile kättesaadavaks.
Jumal ei olnud seda meile võlgu, meil polnud mingit õigust -
see on vaid Tema piiritu arm ja hoomamatu armastus.
Arm on miski, mida ei saa välja teenida.
Enamik kristlasi ei tea seda, kuna üritavad seda välja teenida.
Seda pole võimalik välja teenida, mis Jeesus ristil tegi.
Kui üritad olla piisavalt hea, ei võta seda iialgi vastu -
see on vaid arm, mille saab ainult usu kaudu.
Armu läbi olete päästetud usu kaudu.
Vahel lihtsalt mõtisklen selle üle, mis Jeesus tegi ristil mu eest,
ja ma ei mõista seda kunagi täielikult -
Issanda arm, et Ta tuli ja võttis meie koha, minu koha ja
kannatas kõike seda tohutut kurjust, mis oleks pidanud tulema minu peale,
kuid Ta tegi seda armust.
Nüüd vaatame kiiresti selle vahetuse kaheksat aspekti.
Jutlustan tihti seda eraldi sõnumina, kuid täna teeme seda lühidalt.
Jesaja 53:4,5 "Ent tõeliselt võttis ta enese peale meie haigused,
ja kandis meie valusid. Meie aga pidasime teda vigaseks,
Jumalast nuhelduks ja vaevatuks. Ent teda haavati meie
üleastumiste pärast, löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Täiesti loogiline! Sellel vahetusel on kaks aspekti:
Jeesust karistati, et meie saaksime andeks -
kuna Ta kandis me karistuse, sai Jumala õiglus rahuldatud ja
meil võib olla rahu Jumalaga - usu läbi oleme õigeks tehtud,
meil on rahu Jumalaga.
Teiseks võttis Jeesus me haigused, kandis me valud ja
haavade läbi oma ihul, võitles Ta meile välja füüsilise tervise.
Teeme läbi - kõigepealt vaimse, seejärel füüsilise.
Teen ees - Jeesust karistati, et meie saaksime andeks.
Valmis?
Jeesust karistati, et meie saaksime andeks;
nüüd füüsiline: Jeesust haavati, et me saaksime terveks.
Usud sa seda? Siis tead, mis pead tegema?
"Aitäh" ütlema!
Kui seda tõesti usud, pead tänama. Tänu on selgeim usu väljendus.
Väga tihti jääme ilma, sest me ei täna.
Jesaja 53:10 loeme: "Kui ta iseenese on andnud süüohvriks,
saab ta näha tulevast sugu, ta elab kaua.."
Ristil tehti Jeesuse hingest patuohver maailma eest.
Vana lepingu rituaalide kohaselt, kui loom toodi patuohvriks,
tunnistas inimene, kes looma tõi oma patu preestrile,
preester pani oma käe looma pea peale ja sümboolselt
kandis inimese patu üle loomale. Siis kandis loom inimese karistuse.
Mis oli karistus patule? Surm. Seega loom suri inimese asemel.
Heebrealaste kiri ütleb, et pole võimalik,
et kitsede ja härgade veri võiks ära võtta patu, see oli vaid
eelmärk sellest, mis juhtub, kui Jeesus sureb ristil.
Kui Jeesus suri ristil, sai Tema hing patuohvriks inimkonna eest.
Jällegi, pole võimalik, et suudaksime mõista, mis tähendab see,
et Issand Jeesus kogu oma puhtuses ja pühaduses võiks samastuda
inimkonna kohutava patuga.
Ma pole eriti peenutsev inimene, kuid kui mõtlen mõnedele pattudele,
mida tehakse tänapäeva ühiskonnas, kohutavad seksuaalkuriteod,
ebanormaalsused, siis on kohutav mõelda,
mis tähendaks isegi mulle nende pattudega samastumine.
See on vaid imeväike osake sellest, kui Jeesuse hing tehti patuks
kogu meie patususega, teie ja minu omaga.
Kuid see hävitas patu.
Heebrealaste kirja autor ütleb, et Vana Testamendi ohvrite puhul
meenutati pattu igal aastal, need ei hävitanud pattu,
nad tuletasid inimestele meelde, et nad on patused:
aasta aega olete kaetud, siis peate jälle ohvri tooma.
Kuid Jeesus iseenda ohvri läbi võttis ära patu igaveseks,
Ta hävitas patu selle ohvri läbi.
Jeesus tehti patuks meie pattude tõttu,
et meid võidaks teha õigeks Tema õigsusega.
Paulus tsiteerib Jesaja 53:10 2 Korintlastele 5:21,
paljud ei mõista seda, kuna see on keeleliselt n-ö peidetud,
2 Korintlastele 5:21: "Ta on teinud patuks meie asemel selle,
kes patust midagi ei teadnud, et me saaksime Jumala õiguseks tema sees."
Näete seda vahetust - Jeesus tehti patuks ilma patuta,
et meid tehtaks õigeks Tema õigsusega,
mitte meie õigsusega, mitte meie parimaga,
sest Jesaja ütleb, et meie õigsus on kui määrdunud riided,
Jesaja 61:10, üks mu lemmikuid, ütleb: "..ta on mind riietanud
päästeriietega, katnud õigusekuuega."
Ära kunagi peatu vaid päästeriiete juures, see on imetore,
kuid pärast seda võid saada kaetud Jumala Poja patuta õigsusega.
Pole tähtsust, mis nurga alt kurat sind vaatab,
Tal pole midagi su vastu öelda.
Jesaja ütleb: "Mina rõõmutsen väga Issandas, mu hing ilutseb mu Jumalas,
sest ta on mind riietanud päästeriietega, katnud õigusekuuega."
Arvan, et enamus kristlasi ei mõistagi seda,
et oleme kaetud Jeesuse õigsusega.
Lähme edasi vahetusega, Hb 2:9 ütleb,
et Jumala armu läbi maitses Jeesus surma kõigi eest,
teisisõnu, Ta maitses surma iga inimese asemel,
tahan öelda inimese - iga Aadama järeltulija asemel.
Jumal alustas inimkonna imepärasel viisil.
Usun, et Aadam loodi teistmoodi kui kogu ülejäänud loodu,
sest Issanda Sõnaga on tehtud taevad ja tema suu hingusega..,
kui aga Aadam loodi, vormis Jumal savikuju oma sõrmedega,
ja siis Jumala kolmainu teine isik, Jumala Sõna, mille läbi
loodi kõik, mis loodi, kummardus, surus oma huuled
savihuulte vastu ja hingas temasse eluhinguse.
Heebreakeelne sõna seal on nii vägev - "vaipakh",
"p" on klusiil (plahvatuslik - ing) ja "hett" on pidev hingetõmme.
Jumal plahvatas end Aadamasse, Ta andis edasi oma elu temasse.
Mõtle füüsilisele tulemusele - savikujust sai elav inimhing
silmade, kõrvade, organite ja talitlustega.
Mis põhjustas selle?
Jumala Vaim.
Näete, jumalikku tervenemisse uskuda on väga loogiline,
sest kui kell läheb katki, siis sa ei vii seda kingaparandaja juurde.
Kui su ihu läheb "katki", siis oleks ju loogiline
see "ihutegija" juurde viia. Kes on "ihutegija"?
Issand. Eriti Püha Vaim, sest Püha Vaim tegi seda.
Kui Jumal aga inimest lunastama tuli, kummardus Ta palju madalamale -
Ta kummardus ristisurmani.
Kui Ta jälle üles tõusis, tol pühapäeva õhtul,
tegi ta uuesti läbi esimese loomise uues loodus.
Seal ütleb, et Jeesus hingas nende sisse ja ütles:
"Võtke vastu Püha Vaim".
Sõna "hingas" seal on kreekakeelne sõna, mida kasutatakse
flöödimängija puhul, kui ta hingab oma instrumenti.
See on mu isiklik arvamus, ma ei usu, et Jeesus hingas
kollektiivselt kõigi peale. Kujutan ette, et Ta tuli üksikult
igaühe juurde ja hingas sisse mitte ainult jumalikku eluõhku,
vaid ülestõusmiselu - elu, mis oli võitnud patu, surma,
põrgu, haua, saatana - täielikult võidukas elu.
Õpetasin hiljuti sel teemal ja Jumal andis need sõnad:
igavene, jumalik, kadumatu, võitmatu ja hävimatu elu.
Mis see on?
See on uussünd. Nad sündisid uuesti, päästeti,
nad liikusid Vana Testamendi päästest, mis vaatab vaid ettepoole.
Uue Testamendi pääste vaatab tagasi saavutatud, ajaloolisele faktile.
Et UT kohaselt päästetud saada pead tegema 2 asja:
pead tunnistama Jeesust kui Issandat ja uskuma, et Jumal äratas Ta üles.
See oli esimene kord, kui nad uskusid.
See on Uue Testamendi pääste.
Jeesus maitses surma, et me võiksime jagada.. surma vastandit - elu.
Jeesus suri me surma, et me võiksime jagada Tema elu.
Uuesti: Jeesus suri me surma, et meie võiks jagada Tema elu.
Galaatlastele 3:13-14, siin on selle vahetuse külg,
millele kõige vähem tähelepanu pööratud,
kuid Jumal on selle välja toonud.
Gl 3:13-14 "Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud: "Neetud on igaüks,
kes puu küljes ripub" -.." Rist oli see puu.
"..selleks et Aabrahami õnnistus saaks paganatele osaks
Kristuses Jeesuses ja et me tõotatud Vaimu saaksime usu kaudu."
Mis on see vahetus, halb külg?
Needus. Mis on hea pool?
Õnnistus.
Jeesus kannatas needust, et me võiksime osa saada õnnistusest.
Ütleme: Jeesus kannatas needust, et me saaksime osa õnnistusest.
Paljud teist on kuulnud mind sel teemal jutlustamas 1-2 h,
seda me praegu teha ei saa, kuid see avab täiesti uue ukse
vabastusele, tervenemisele, rahule.
Me ei saa sellesse süveneda, ainult korraks vaadata.
Kui soovid pilti needusest, vaata Jeesust ristil,
inimeste poolt ära tõugatud, Jumala poolt hüljatud, pimeduse all,
agoonias, mitte maa peal ega ka taevas.
Täiesti hüljatud, välja heidetud, täielik pimedus -
see ongi needus.
Kuid tänu Jumalale, Tema sai needuseks,
et me võiksime osa saada õnnistusest.
Edasi, 2 Korintlastele 8:9 "Te ju teate meie Issanda
Jeesuse Kristuse armu, et tema, kuigi ta oli rikas,
sai teie pärast vaeseks, et teie saaksite rikkaks tema vaesusest."
Sa ei pea olema teoloog, et seda vahetust mõista.
Mis on siin halb asi? - Vaesus.
Oled kindel, et vaesus on halb?
Pead kindel olema.
Mis on hea?
Rikas. Ma ei kasuta sõna "rikas",
sest seda on õpetuses valesti kasutatud.
Kasutan sõna "küllus" - s.t sul on küllalt
ja jääb ka üle, et teistele anda.
Teeme kiiresti: Jeesus kannatas me vaestust,
et me võiksime osa saada Tema küllusest.
On veel kaks aspekti, mille kirjakohti vaadata ei jõua,
kuid on emotsionaalse tervenemise külg,
mis on ka saadaval ristisurmas.
Jeesus kannatas me häbi, et võiksime jagada Tema..?
..au. Et võiksime jagada Tema au.
Oled kunagi kujutanud Jeesust rippumas alasti ristil,
kus inimesed käisid mööda, naersid Teda - see oli häbi.
Piibel ütleb, et häbist hoolimata kannatas Ta risti,
kuid see oli häbi.
Ja kui paljud kannatavad täna häbi käes,
kuid mul on häid uudiseid - Jeesus kandis su häbi.
Üks peamine häbiallikas on laste seksuaalne kuritarvitamine,
kuid tänu Jumalale, sellele on vastus -
Jeesus võttis häbi, et saaksime jagada Ta au.
Lõpetuseks, see on ülim:
Jeesus kannatas me hüljatuse, et meid võidaks..?
..Temas vastu võtta.
Jeesus kannatas me hüljatuse, et meid Temas vastu võetaks.
Risti peal hülgas Isa Jeesuse, sest Ta hüüdis:
mu Jumal, miks oled mu maha jätnud?
Esimene kord, kui Jumala Poeg palvetas ja ei saanud mingit vastust.
Mõni minut hiljem suri Ta kurvastusse.
Psalmid 69 ütleb, et teotus on murdnud mu südame.
Ta ei surnud ristilöömisse, Ta oleks võinud veel elus püsida.
Ta suri murtud südame tõttu. Mis selle murdis?
Hülgamine. Miks Ta pidi hüljatust taluma?
Et meid võetaks vastu.
Jumal võtab meid vastu kui oma pereliikmeid ja
Jumalal pole mingeid teiseklassilisi lapsi.
Me kaasaaegses kultuuris kannatab vähemalt 50% inimestest
hüljatuse käes: vanemate ebaõnnestumiste, lahutuste,
või lihtsalt inimeste julmuse pärast üksteise vastu.
Kuid võime astuda sellesse maailma ja öelda,
et meil on vastus.
See anti meile Jeesuse ristisurma läbi.
See pääste, mida naudime, katab kõik su emotsionaalsed vajadused -
see on ideaalselt ideaalne, täielikult täielik.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik